Here is a page extracted from Wikipedia that may contain CSS, HTML, and a lot of unformatted text.

Title: Albert Kesselring
Content: Albert Kesselring, naixito de Marktsteft (Reino de Bavera, Imperio Alemán, hue en Bavera, Alemanya) o 13 de noviembre de 1885 y muerto en Bad Nauheim (Hesse, Alemanya Occidental, hue Alemanya) o 16 de chulio de 1960, estió un militar alemán, activo dende 1906 dica 1945 y que plegó dica o nivel de Generalfeldmarschall. Participó en a Primera Guerra Mundial, ta dimpués continar a suya carrera en a reducita Reichswehr que o Tratato de Versailles permeteba a la Republica de Weimar, estando uno d'os partecipants en os inicios d'a Luftwaffe. Mientres a Segunda Guerra Mundial prenió parte en a campanya de Polonia, a batalla de Francia, a batalla d'Anglaterra, a Operación Barbarroya, a Operación Typhoon, o setio de Malta, a campanya d'Africa d'o Norte, a Campanya d'Italia y a invasión d'Alemanya por os Aliatos, mandando succesivament a Luftflotte 1, a Luftflotte 2, o Grupo d'Eixercitos C, l' Oberbefehlshaber Süd y l' Oberbefehlshaber West. Antiparte, recibió a mas alta condecoración militar alemana, a Cruz de Caballero d'a Cruz de Fierro con Fuellas de Caixico, Espatas y Diamants.

En rematar a guerra, Kesselring fue chuzgato por Crímens de guerra, estando trobato culpable y condenato a pena de muerte, encara que li conmutoron por cadena perpetua, morindo engarcholato.

Vinclos externos 

  Albert Kesselring en a pachina web Lexicon der Wehrmacht.

Referencias 

Cruz de Caballero d'a Cruz de Fierro con Fuellas de Caixico, Espadas y Diamants
Mariscals de campo d'Alemanya
Militars d'Alemanya d'a Primera Guerra Mundial
Militars d'Alemanya d'a Segunda Guerra Mundial
Muertos en Hesse
Naixius de Bavera
1885 (naixencias)
1960 (muertes)